พอดีว่าถูกสุนัขกัดแต่ตอนนั้นใส่กางเกงขายาว พอกลับมาดูแผลปรากฏว่าไม่มีรอยแผลแต่มีความรู้สึกว่าโดนกัด หากสมมติว่ามีรอยช้ำเกิดขึ้นในวัดถัดไปแต่ไม่มีรอยแผลใดเลย รอยถลอกก้อไม่มี รอยเลือดออกก้อไม่มี หาแล้วหาอีกก็ไม่มี จะมีความเสี่ยงไหม จำเป็นต้องฉีดวัคซีนไหม
สวัสดีค่ะ หากถูกสุนัขกัด มีความรู้สึกว่าถูกกัด มีรอยช้ำเกิดขึ้นให้เห็นดังกล่าวมานั้น อาจจะมีโอกาสรับเชื้อได้แต่ค่อนข้างน้อย ไม่เหมือนกับรอยที่ถูกกัดมีเลือดออกชัดเจนซึ่งจะถือว่าเป็นแผลเสี่ยงมากแต่อย่างไรก็ตาม เนื่องจากโรคพิษสุนัขบ้าเป็นโรคที่มีความรุนแรง หากมีอาการแล้วยังไม่มีทางรักษาที่มีประสิทธิภาพ หากมีรอยช้ำให้เห็นจริงนั้น ควรจะไปรับวัคซีนป้องกันการเกิดโรคพิษสุนัขบ้าให้ครบ 5 เข็ม หรือฉีดกระตุ้น 1 หรือ 2 เข็ม กรณีเคยได้รับวัคซีนมาแล้ว